Die SAW in die Grensoorlog bevat belangrike nuwe inligting uit dokumente wat sedert die einde van die oorlog in 1989 gedeklassifiseer is. Hieronder tel dokumente van die Staatsveiligheidsraad, die departement van buitelandse sake, die SAW en die Kubaanse en Sowjetse regerings. Dit werp lig op die Suid-Afrikaanse regering se oogmerke in sowel Angola as die destydse Suidwes, die SAW se strategie in die konflik en die oorgrensoperasies in Angola.
Hierdie besprekings word aangevul deur aangrypende vertellings deur oudsoldate van die SAW wie se ervarings die afgelope dekade op webwerwe gepubliseer is. Scholtz kyk ook krities na die rol wat die Swapo en SAW- leierskap gespeel het.
Die skrywer vergelyk in die laaste hoofstukke die onderskeie partye, waaronder Swapo, die Angolese regering, die Kubane en die SAW se onderskeie doelwitte met die oorlog en in watter mate dit bereik is al dan nie. In die proses beantwoord Scholtz die vraag: Wie het die Grensoorlog gewen?
Hierdie merkwaardige verhaal oor hom [wat sy prestasies sowel as sy mislukkings beskryf] word uiters boeiend en toeganklik aangebied deur die geskiedskrywer Dr. Leopold Scholtz, wat ook adjunkredakteur van die Die Burger is. Vanaf Julie tot Augustus 1900 het Christiaan de Wet en sy 2000 tot 2500 man telkens die Britte se vangnet só vindingryk ontglip dat De Wet 'n legende geword het en besondere respek by sy vyande afgedwing het. Sy grootste stryd was uiteindelik teen homself toe hy by Vereeniging moes berus in die oorlog se bittere einde. Hoofstukke in die boek sluit o.a. in: Die vorming van 'n generaal; Veg en vlug; Die eerste dryfjag; Winter 1901; Vrede, ens. Daar is ook 'n volledige Bronnelys en Register. Die boek is lieflik uitgegee in hardeband met 'n pragtige tekening van die generaal in houtskool en sepia kleure, deur Tienie du Plessis. - graffitibooks.co.za